Z A P I S N I K
sa 10.  sjednice Vijeća Mjesnog odbora Stenjevec-jug, održane
 24. ožujka 2022. 
u prostorijama MS Stenjevec-jug, s početkom u 18,30 sati


NAZOČNI ČLANOVI VIJEĆA: Gordana Aralica, Danijel Čajkovac, Zlatko Gombović,  Iva Karabaić, Branimir Lipkovac, Zoran Majcenić, Marcello Milovac, Edin Mujkić, Dina Vozab
OSTALI NAZOČNI: Nema
Predsjedava: Marcello Milovac, predsjednik Vijeća 
Zapisnik vodi: Dina Vozab, članica Vijeća

Predsjednik je otvorio sjednicu i  pozdravio prisutne članove Vijeća.
Predsjednik konstatira da je nazočno 9 članova Vijeća, što znači da Vijeće može pravovaljano odlučivati.
Predsjednik je dao na usvajanje zapisnik od 9. sjednice Vijeće Mjesnog odbora Stenjevec-jug.

Prisutni su članovi Vijeća s devet (9) glasova „za“ jednoglasno usvojili zapisnik s prethodne 9. sjednice VMO-a Stenjevec-jug.

Predsjednik je predložio slijedeći dnevni red:
                                                         DNEVNI RED

[bookmark: _Hlk99194989]1. Prijedlog zaključka o programu asfaltiranja Mjesnog odbora Stenjevec-jug
2. Prijedlog zaključka o upućivanju poziva Gradskom uredu za obnovu, izgradnju, prostorno uređenje, graditeljstvo, komunalne poslove i promet za izlazak na lokaciju Samoborska cesta 114-136 radi utvrđivanja potrebe za postavljanjem javne rasvjete
3. Prijedlog zaključka o uklanjanju postojećih uspornika prometa te postavljanju uzdignutog pješačkog prijelaza u Ulici Ivane Brlić Mažuranić kod k.br. 72 (kod Arene)
4. Prijedlog zaključka o mišljenju VMO Stenjevec-jug vezano za izgradnju novih stambenih jedinica na području MO Stenjevec-jug
5. Informacije, pitanja i prijedlozi

Prisutni su dnevni red jednoglasno prihvatili.

Ad 1. Prijedlog zaključka o programu asfaltiranja Mjesnog odbora Stenjevec-jug
Predsjednik VMO Stenjevec-jug upoznao je članove vijeća s predloženim iznosima iz programa asfaltiranja MO Stenjevec-jug. Obavijestio je da će Ulica Jankomir biti sanirana iz sredstava Grada Zagreba. Slijedila je rasprava u kojoj su sudjelovali vijećnici.
Predsjednik predlaže, a Vijeće jednoglasno s 8 glasova “za˝ i jednim glasom „protiv“ donosi

ZAKLJUČAK
Vijeće Mjesnog odbora Stenjevec – jug podržava prijedlog zaključka da se od ukupnog iznosa od 1.110.200 kn, predviđenog za asfalterski program, potroši 595.000 kn za sanaciju Stenjevečke ulice (potez od Ul. Vilima Korajca do Ul. Ivane Brlić Mažuranić) te 141.000 kn za sanaciju zapadnog djela nogostupa u Ulice Marina Tartaglie (potez od Ul. Ivane Brlić Mažuranić do Ul. Ante Topić Mimare). Dok bi se ostatak sredstava za asfalterski Program u iznosu od 374.200 kn dodijelio Mjesnom odboru Malešnica za asfaltiranje Ulice Vrapče Donje.

Ad 2. Prijedlog zaključka o upućivanju poziva Gradskom uredu za obnovu, izgradnju, prostorno uređenje, graditeljstvo, komunalne poslove i promet za izlazak na lokaciju Samoborska cesta 114-136 radi utvrđivanja potrebe za postavljanjem javne rasvjete
Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.
Predsjednik predlaže, a Vijeće jednoglasno sa 9 glasova “za˝ donosi

Z A K LJ U Č A K
Vijeće Mjesnog odbora Stenjevec – jug podržava prijedlog zaključka da se uputi poziv Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za građenje komunalne infrastrukture i održavanje javnoprometnih površina, javnih objekata i javne rasvjete da izađe na teren radi utvrđivanja adekvatnosti javne rasvjete na Samoborskoj cesti od broja 114 do 136.

Ad 3. Prijedlog zaključka o uklanjanju postojećih uspornika prometa te postavljanju uzdignutog pješačkog prijelaza u Ulici Ivane Brlić Mažuranić kod k.br. 72 (kod Arene)
Predsjednik VMO Stenjevec-jug upoznao je prisutne s točkom dnevnog reda i otvorio raspravu.
Predsjednik predlaže, a Vijeće jednoglasno sa 9 glasova “za˝ donosi

Z A K LJ U Č A K
Vijeće Mjesnog odbora Stenjevec – jug podržava prijedlog zaključka da se na lokaciji Ulica Ivane Brlić Mažuranić kod kućnog broja 72 (kod pekare Arena), uklone postojeći uspornici prometa, te da se na mjestu postojećeg pješačkog prijelaza, napravi nova uzdignuta ploha (uspornik) na kojem će se iscrtati pješački prijelaz.

Ad 4. Prijedlog zaključka o mišljenju VMO Stenjevec-jug vezano za izgradnju novih stambenih jedinica na području MO Stenjevec-jug
Predsjednik VMO Stenjevec-jug upoznao je prisutne s točkom dnevnog reda i otvorio raspravu.
Predsjednik predlaže, a Vijeće jednoglasno sa 9 glasova “za˝ donosi

Z A K LJ U Č A K
Vijeće Mjesnog odbora Stenjevec – jug podržava prijedlog zaključka da VMO Stenjevec-jug želi izraziti stav da je prostor mjesnog odbora Stenjevec-jug pod rizikom preizgrađenosti, posebno u novim stambenim zonama koje su trenutno u izgradnji, a u vlasništvu GIP Pionira. Nova stambena naselja stvaraju opterećenje za postojeću infrastrukturu naselja, te se naslanjaju na infrastrukturu i usluge starije izgrađenih naselja (škole, vrtići, javne usluge). Vijeće mjesnog odbora Stenjevec-jug smatra da bi se u novom Generalnom urbanističkom planu i Urbanističkom planu uređenja trebalo zahtijevati da se pri izgradnji novih stambenih naselja planira i osigura osnovna infrastruktura i javne usluge za stanovništvo u novim naseljima (primjerice vrtići i škole).

Ad 5.	Informacije, pitanja i prijedlozi
Predsjednik je vijećnicima pročitao informacije o nerazvrstanim cestama i sanaciji glomaznog otpada.
Slijedila je kratka rasprava.

Sjednica je završila u 19:00 sati
		

KLASA:024-08/22-003/646
URBROJ: 251-13-11-14-22-2
Zagreb, 24. ožujka 2022.	                                                                           

